
దాదాసాహెబ్ ఫాల్కే పురస్కార గ్రహీత కె.విశ్వనాథ్ను ఘనంగా సత్కరించాలని తెలుగు సినీ పరిశ్రమ సంకల్పించింది. ఈ నెల 20న జె.ఆర్.సి కన్వెన్షన్ సెంటర్లో ‘కళాకార్మికుడికి చిత్ర పరిశ్రమ ప్రణామమ్’ పేరుతో ప్రత్యేక కార్యక్రమం నిర్వహిస్తునట్లు, పరిశ్రమలోని 24 శాఖలు ఆధ్వర్యంలో ఆయన్ను ఘనంగా సత్కరించబోతున్నట్లు మంగళవారం ఫిల్మ్ చాంబర్లో ఏర్పాటు చేసిన సమావేశంలో దర్శకుల సంఘం అధ్యక్షుడు వీరశంకర్, రచయతల సంఘం అధ్యక్షుడు పరుచూరి గోపాలకృష్ణ, నిర్మాతల మండలి సభ్యులు వెల్లడించారు. పూర్ణకుంభంతో ఆయనకు ఆహ్వానం పలికి, పలు సాంస్కృతిక కార్యక్రమాలతో పరిశ్రమ పండుగలా ఈ వేడుక నిర్వహించనున్నట్లు వారు తెలిపారు. ఫాల్కే ఫురస్కారం అందుకున్న కె.విశ్వనాథ్ నేటితరం దర్శకులకు స్ఫూర్తిగా నిలిచారని వక్తలు కొనియాడారు. ఈ కార్యక్రమంలో దర్శకుల సంఘం ప్రధాన కార్యదర్శి మద్దినేని రమేశ్, నిర్మాతల మండలి అధ్యక్షుడు బూరుగుపల్లి శివరామకృష్ణ, కార్యదర్శులు దామోదర ప్రసాద్, కె.వెంకటేశ్వరరావు, ఫిల్మ్ ఫెడరేషన్ అధ్యక్ష కార్యదర్శులు కొమరం వెంకటేశ్, దొర తదితరులు పాల్గొన్నారు.

dadasaheb falke puraskara graheeta ke.vishwanaathnu ghanamgaa satkarinchaalani telugu cinee parisrama sankalpinchindi. ee nela 20na je.ar.si convension centerlo ‘kalaakaarmikudiki chitra parisrama pranamam’ paerutho pratyeka kaaryakramam nirvahistunatlu, parisramalooni 24 saakhalu aadhvaryamlo aayannu ghanamgaa satkarinchabotunnatlu mangalavaaram fillm chambarlo erpaatu chesina samavesamlo darsakula sangham adhyakshudu veerasankar, rachayatala sangham adhyakshudu paruchuri gopalakrishna, nirmaatala mandali sabhyulu velladinchaaru. poornakumbhamtho aayanaku aahvaanam paliki, palu saamskrutika kaaryakramaalato parisrama pandugalaa ee veduka nirvahinchanunnatlu vaaru telipaaru. falke furaskaram andukunna ke.vishwanath netitaram darsakulaku sphuurtigaa nilichaarani vaktalu koniyaadaaru. ee kaaryakramamlo darsakula sangham pradhaana kaaryadarsi maddineni ramesh, nirmaatala mandali adhyakshudu boorugupalli sivaramakrishna, kaaryadarsulu damodara prasad, ke.venkateswararao, fillm federation adhyaksha kaaryadarsulu komaram venkatesh, dora taditarulu paalgonnaaru.